બાયડ: બાયડ નગરપાલિકાના પેટાપરા અદાનાછાપરા વિસ્તારના લોકો  સરકારની “નળ ત્યાં જળ” યોજના માટે તડપી રહ્યા છે બાયડ નગરપાલિકાના બની બેઠેલા કેટલાક સત્તધીશો છેલ્લા બે વર્ષથી પાઈપલાઈનનો ઠરાવ થઈ ગયો હોવા છતાં ઈરાદા પૂર્વક પાઈપલાઈન નાખતા ન હોવાથી અદાનાછાપરા વિસ્તારના લોકોએ  ભાજપના કેટલાક અગ્રણીઓ સાથે રાખી તાલુકા અને જીલ્લા વહીવટી તંત્રમાં આવેદનપત્ર આપી ૧૦ દિવસમાં પાણીની પાઈપલાઈન નું જોડાણ નહિ આપવામાં આવેતો બાયડ નગરપાલિકા કચેરી આગળ આત્મવિલોપન કરી દેહનો નાશ કરશે તેવી ચીમકી ઉચ્ચારતા ભારે હલચલ મચી ગઈ છે.